নাতনিকে যৌন নিগ্রহের অভিযোগে গ্রেফতার দাদু

নদিয়া: নিজের ছোট্ট মেয়ে নিশ্চিন্তে বাবার কাছে রেখে বাজারের গিয়েছিলেন মা। বাড়ি ফিরে দেখলেন রক্তাত্ত হয়ে যন্ত্রণায় কাতরাচ্ছে মেয়ে। ঘটনা নদিয়ার নবদ্বীপ (Nabadwip rape case) থানা এলাকার। নাতনিকে যৌন নিগ্রহের অভিযোগে CMCB এলাকা থেকে ধৃত অভিযুক্তকে কৃষ্ণনগর বিশেষ আদালতে পেশ করল পুলিশ। শনিবার দুপুরে ধৃত অভিযুক্ত দাদুকে ধর্ষণ ও পকসো আইনের ৬ নম্বর ধারায় মামলা রুজু করে কৃষ্ণনগর বিশেষ আদালতে পেশ করল নবদ্বীপ থানার পুলিশ।

সূত্রের খবর শুক্রবার সকালে নবদ্বীপ ব্লকের অন্তর্গত গ্রামীণ এলাকায় প্রথম শ্রেণীর পড়ুয়া বছর ছয়েকের শিশু কন্যাকে নিজের বাবার কাছে রেখে দুয়ারে সরকারের শিবিরে গিয়েছিলেন শিশুটির মা। বাড়িতে তখন কেউ ছিল না। প্রয়োজনীয় কাজ শেষ করে মেয়েকে নিতে বাবার বাড়িতে এসে হতবাক হয়ে যান নির্যাতিতা শিশু কন্যাটির মা। দেখেন মেয়ে যন্ত্রণায় কাতরাচ্ছে। রক্তও লেগে শরীরের নিম্নাঙ্গ। সঙ্গে সঙ্গে তাকে প্রশ্ন করায় দাদুর কুকীর্তির কথা ফাঁস করে দেয় নির্যাতিতা শিশুটি। পরে চিকিৎসার জন্য শিশুটিকে ভর্তি করা হয় নবদ্বীপ হাসপাতালে। সন্ধ্যায় নির্দিষ্ট অভিযোগের ভিত্তিতে অভিযুক্তকে গ্রেফতার করে পুলিশ। সামগ্রিক ঘটনায় এলাকায় ছড়িয়ে পড়ে ব্যাপক চাঞ্চল্য।

আরও পড়ুন: নৈহাটি ঘটনার ২৪ ঘণ্টার মধ্যে বারাকপুরের সিপি বদল, নতুন দায়িত্বে কে?

শিশুটির মায়ের অভিযোগ, শুক্রবার মেয়েকে নিজের বাবার কাছে রেখে বাজারে গিয়েছিলেন ওই মহিলা। বাড়িতে তখন কেউ না থাকার সুযোগেই বাবা মত্ত অবস্থায় তাঁর মেয়েকে ধর্ষণ করেছেন বলে অভিযোগ ওই মহিলার। মহিলা বলেন, বাড়িতে কেউ ছিল না। মেয়েকে বাবার কোলে রেখে বাজারে গিয়েছিলাম। বাবা বলে এমন কাজ করবে, ভাবতেও পারছি না। বাবা বলতেও ঘেন্না করছে। ওর যেন চরম শাস্তি হয়!’’

অন্য খবর দেখুন